
Labanan ang lumalalang pasismo 
laban sa mamamayang Pilipino 


istulang mga asong ulol ang mga armadong pwersa ng estado sa 

walang-habas na paninibasib sa mamamayang Pilipino sa ilalim ng 

lalong brutal na terorismo ng rehimeng US-Marcos. Higit na nagi- 
ging malupit ang gerang ito sa desperasyong patahimikin at lumpuhin ang 
iba't ibang anyo ng paglaban ng sambayanan upang bigyang daan ang higit na 
malalalang anyo ng pang-aapi, pagsasamantala at pandarambong. 


Sa kanayunan man o kalunsu- 
ran, patuloy ang pasistang panana- 
lasa ng mga tauhan ng Armed 
Forces of the Philippines (AFP) at 
ng Philippine National Police (PNP). 
Hindi man deklarado, umiiral nga- 
yon ang batas militar sa Pilipinas. 
Naghahari-harian ang AFP at PNP 
at namamayagpag ang terorismo ng 
estado sa buong bansa. 

Mahigit isandaang batalyon ng 
mga sundalo ang nakakalat sa kana- 
yunan, laluna sa mga barangay na 
nakikibaka ang masang magsasaka 
para sa tunay na reporma sa lupa. 
Kabilang sa mga operasyong ito ang 
paghamlet sa mga barangay, pag- 
kontrol sa labas-masok ng mga tao, 
pagblokeyo sa pagkain at iba pa. 

Kinokonsentrahan ng AFP ang 
mga lugar na may nakatayo o balak 
palawaking mga minahan, planta- 
syon o proyektong pang-impras- 
truktura na pag-aari ng mga da- 


yuhang kapitalista o pinopondohan 
ng dayuhang pautang. Ginagamit 
ngayong padron ang huwad na 
“Peace Economy” programa ni Sara 
Duterte sa Paquibato district, Davao 
City kung saan dinumog ng bata-ba- 
talyong armadong pasista ang mga 
pamayanan upang supilin ang pag- 
laban ng masa, ihele sila ng mga pa- 
kitang-taong mga programang 
“pangkabuhayan” habang inaaga- 
wan sila ng lupa ng mga plantasyon 
ng saging, kape, oil palm at iba pa. 
Target ng panunupil ng mga 
operasyong militar ng AFP ang mga 
lider at aktibistang magsasaka. Ka- 
hit walang pruweba, pinararata- 
ngan silang sumusuporta sa Bagong 
Hukbong Bayan (BHB) upang big- 
yang matwid ang paggamit ng ar- 
madong pagsupil laban sa 
mga sibilyan. Hindi baba- 


ba sa 96 na ang biktima ng pama- 
maslang, kabilang ang apat na 
bata, mula nang maupo si Marcos, 
kabilang ang walong magsasaka pi- 
naslang sa Negros nito lamang Ma- 
yo 21-27. 

Dagdag sa kabi-kabilang kaso 
ng pamamaslang ang panggigipit, 
pagdukot at pagtortyur sa mga 
magsasaka, pagkidnap sa mga bata 
at sanggol (tulad ni Baby Rhea at 
Baby Marx), pagsikil sa pamilya ng 
mga pinagsususpetsahang rebolu- 
syonaryo, at iba pang maruruming 
taktika sa ilalim ng kampanya ng 
AFP ng “pagpapasurender” sa mga 
sibilyan, na tahasang paglapasta- 
ngan sa mga karapatang-tao at ma- 
ging sa mga prosesong ligal na iti- 
natakda ng reaksyunaryong batas. 

Sa kalunsuran, tuluy-tuloy ang 
panggigipit sa mga progresibo at de- 
mokratikong unyon, samahan ng mga 


mala-proletaryado at maralita, mga 
organisasyong ng kabataan, guro, ka- 
babaihan, manggagawang pangkalu- 
sugan at iba pa. Tulad sa kanayunan, 
ang mga ito'y walang ebidensyang pi- 
nararatangan ng AFP na sumusuporta 
sa armadong rebolusyon. Ang mga 
pabrika, komunidad, kampus, maging 
mga tanggapan ay pinuputakte ng 
mga sundalo at pulis sa layuning tikti- 
kan at sindakin ang mamamayan. 

Sa kanayunan man o kalunsu- 
ran, binubura ng AFP ang pagkakai- 
ba ng mga kombatant sa mga sibil- 
yan upang bigyang matwid ang ar- 
madong panggigipit sa mga aktibis- 
ta at paggamit ng armadong dahas 
sa pagsupil sa mga demokratikong 
karapatan. Ang mga lider at akti- 
bong kasapi ng mga organisasyon, 
pati na ang kanilang mga pamilya, 
ay minamanmanan, ginigipit at pilit 
“pinasusurender” kahit pa wala na- 
man silang kinakaharap na kaso. 

Dumarami ngayon ang mga kaso 
ng desaparesido-karamihan mga 
aktibista, organisador o lider ng ma- 
sa na iligal na dinudukot ng mga ar- 
madong ahente ng estado. Sikreto 
silang ibinibimbin at isinasailalim sa 
matinding tortyur--kapwa pisikal at 
mental--upang isuko nila ang kani- 
lang prinsipyo ng paglilingkod sa ba- 
yan at baliin ang kanilang kapasya- 
hang lumaban para sa demokrasya 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray at Ingles. 

Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


bra) ang.bayan@cpp.ph 


at kalayaan. Ang mga nabali ay pi- 
nalalabas na “sumuko.” Samantala, 
ang mga nananatiling matibay ay tu- 
luyang pinapatay--gaya ng pagdukot 
at pagpatay kamakailan sa mga kon- 
sultant ng NDFP sa Negros at Bohol-- 
o tuluyan na lang na iwinawala. 

Ang kamay-na-bakal na pagha- 
hari ni Marcos ay nakapadron sa 
paghaharing militar ng ama niyang 
diktador noong 1972-1986. Todo- 
todo ang pagsuporta at pag-udyok 
ng imperyalismong US sa pasistang 
paghahari ni Marcos sa anyo ng 
pagbuhos ng mga sandata at ayu- 
dang militar, alinsunod na rin sa 
pang-ekonomya at pampulitikang 
interes ng US sa bansa at sa rehi- 
yong Asia-Pacific. 

Ang paninibasib ng mga pasis- 
tang sundalo at pulis sa utos ni 
Marcos ay nagsisilbi sa pagpapanatili 
sa mapang-api at mapagsamanta- 
lang sistemang panlipunan, pagpa- 
palawak ng pang-ekonomyang inte- 
res ng mga panginoong maylupa, 
malaking burgesyang komprador at 
kasosyong dayuhang kapitalista, at 
pagtatanggol sa bulok at talamak-sa- 
korapsyon na paghahari ng pamil- 
yang Marcos. Habang nabubundat sa 
pagpapayaman sa poder si Marcos, 
mga alipures na malaking burukra- 
tang kapitalista at pinapaburang ne- 
gosyante, walang katapusan naman 

ang pagdurusa ng masang mangga- 
gawa, magsasaka at ibang anakpa- 
wis, gayundin ang mga petiburges na 
maliliit na kawani, estudyante at iba 
pang naghihirap na sektor. 

Dapat maigting na magtanggol 
ang sambayanang Pilipino at puspu- 
sang labanan ang walang-habas na 
paninibasib ng mga asong-ulol na 
armadong tauhan ng pasistang rehi- 
meng US-Marcos. Kailangan ibayong 
palakasin ang kanilang organisadong 
hanay at patibayin ang kanilang de- 
terminasyong ipaglaban ang kani- 
lang mga demokratikong karapatan 
laban sa paghaharing militar at pag- 
hahasik ng terorismo ng estado. Da- 
pat walang-pagod na isadokumento 
at ilantad ang mga kaso ng paglabag 
sa karapatang-tao at internasyunal 
na makataong batas at ang mga ka- 
sinungalingan ng AFP para pagtak- 
pan ang kanilang mga krimen. Pala- 
kasin ang sigaw na Katarungan! pa- 
ra sa lahat ng biktima ng pasistang 
pamamaslang at pang-aabuso ng 
mga sundalo at pulis ni Marcos. Ita- 
yo at ibayong palakasin sa loob at 
labas ng bansa ang mga sentro para 
sa pagtatanggol sa karapatang-tao. 

Ang walang patlang na teroris- 
tang paninibasib ng mga armadong 
tauhan ng estado ay lalong gumaga- 
tong sa galit ng sambayanang Pilipi- 
no sa papet, pasista at pahirap na 
rehimeng Marcos. Sa kanayunan at 
kalunsuran, tuluy-tuloy na natutu- 
lak ang masa na sumapi sa hukbong 
bayan bilang tanging paraan nila sa 
pagtatanggol sa kanilang sarili. 

Dapat ibayong palawakin at pa- 
lakasin ang BHB at ibayong palaka- 
sin ang armadong pakikibaka upang 
ipagtanggol ang buhay at kabuha- 
yan ng masa. Ilunsad ang mga tak- 
tikal na opensiba para parusahan 
ang kriminal na mga sundalo at pu- 
lis na nasa likod ng mga pagpaslang 
at iba pang pananalasa sa masa. 
Dapat agawin ang mga sandata ng 
mga pasista upang armasan ang 
paparaming mamamayang nais lu- 
maban, ibayong palakasin ang huk- 
bong bayan, at isulong ang rebolu- 
syonaryong pakikibaka ng sambaya- 
nan para sa panlipunang paglaya at 
tunay na pambansang kalayaan. W 

Pananalasa ng AFP: 25 biktima sa 2 linggo 


Coree ang pinatay, 13 ang iligal na inaresto at dalawa ang 
dinukot sa loob lamang ng dalawang linggong pananalasa 
ng Armed Forces of the Philippines (AFP). Siyam sa pinatay ay 


magsasaka at isa ay sugatang Pulang mandirigma. 


Sa Camarines Norte, ginapos at 
tinortyur bago pinatay ng 9th IB si 
Romeo Agua, 42, na residente ng 
Barangay San Jose, Panganiban 
noong Mayo 15. Si Agua ang ika-16 
na biktima ng pamamaslang sa Bicol 
mula nang maupo sa pwesto si Fer- 
dinand Marcos Jr. 

Sa Negros Oriental, nilusob at 
inistraping ng 16th Scout Ranger 
Company ang bahay ng pamilyang 
Babor sa Amumuyong, Barangay 
Trinidad, Guihulngan City noong 
Mayo 20. Nasugatan dito si Antonio 
Babor, 77, at anak niyang si Jurielen 
Babor, 27. Imbes na gamutin o isu- 
god sa ospital, tuluyan silang pina- 
tay ng mga sundalo. 

Noong araw ding iyon, nilusob 
at pinaulanan ng bala ng 62nd IB 
ang bahay ng pamilyang Ramirez sa 
Sityo Napiluan, Barangay Quintin 
Remo, Moises Padilla sa Negros 
Occidental. Nasugatan sa insidente 
ang Pulang mandirigma na si Alvin 
Bayno (Ka Dagger). Imbes na lapa- 
tan ng paunang lunas, sadya siyang 
pinatay ng mga sundalo. Kasabay 
nito pinatay ang mga sibilyang sina 
Evelyn Meren, Julieven Ramirez— 
mag-asawang may-ari ng bahay—at 
kanilang kababaryong si Ruben Obi- 
das. 

Isa pang sibilyan ang pinatay ng 
15th IB noong Mayo 21 sa Sityo 
Bajay, Barangay Caliling, Cauayan. 
Papunta ang magsasakang si Gus- 
ting Mapos sa kanyang sakahan 
nang nasalubong at barilin siya ng 
mga sundalo bandang alas-3:30 ng 
hapon. 

Ilang araw matapos nito, dina- 
kip ng 15th IB si Jonel Bayno, 27, at 
residente ng Barangay Manlucahoc, 
Sipalay City. Nakita na lamang ang 
kanyang bangkay sa Crossing Tan- 
duay, Barangay Camindangan 
noong Mayo 25. Dinakip din ng 
militar si Rogelio Lacton, residente 


ANG BAYAN Hunyo 7, 2023 


ng Barangay Ca- 
mindangan. Natag- 
puang patay sa Sit- 
yo Sadlum sa natu- 
rang barangay noong Ma- 
yo 27. 

Simula pa Abril 23 
inilunsad ng 15th ~ 
IB ang nakapokus na 
operaysong militar sa 
Cauayan at Sipalay 
City. Sinasaklaw ng 
mga operasyon ang 
hindi bababa sa 46 sit- 
yo sa pitong barangay sa 
bayan ng Cauayan, habang hinaha- 
lihaw nito ang pitong sityo sa Bara- 
ngay Camindangan, Sipalay City. 

Pag-aresto. Sinalakay ng pi- 
nagsanib na pwersa ng mga pulis 
ang bahay ni Adolfo Salas Sr sa Pu- 
rok 5, Barangay Tubod, Candijay, 
Bohol noong Mayo 25. Hinalughog 
ang kanyang bahay sa bisa ng isang 
search warrant at pinalabas na na- 
kuhaan ng pistolang kalibre .45 at 
isang kalibre .38, maraming bala at 
isang granada. Kasaping tagapag- 
tatag si Salas ng pamprubinsyang 
balangay ng Kilusang Magbubukid 
ng Pilipinas na Hugpong sa mga 
Mag-uumang Bol-anon (HUMABOL- 
KMP). 

Noong Mayo 14, iligal na dina- 
kip ng 11th IB ang bagong-panga- 
nak na si Miralyn Fortunado at asa- 
wa niyang si Rani Casilao sa Bara- 
ngay Talalak, Santa Catalina, Neg- 
ros Oriental. Dinala sila sa 
hedkwarters ng 11th IB sa Bara- 
ngay Salag, Siaton. Doon, pinilit si 
Casilao na “makipagtulungan” at 
magsilbing giya sa operasyong kom- 
bat ng militar. 

Detensyon. Sampung residen- 
te, kabilang ang mga bata at ma- 
tatanda, ng Sityo Undol, Barangay 
Talalak, Santa Catalina, Negros 
Oriental ang iligal na idinetine 


noong Mayo 17. Pinagbawalan si- 
lang lumabas, magtrabaho sa ka- 
nilang sakahan at mag-asikaso ng 
kanilang mga hayop. Bago nito, 
nagpaulan ng bala ang mga sun- 
dalo sa lugar. Ibinunton ng mga 
sundalo ang kanilang galit sa mga 
sibilyan matapos ang pagkamatay 
ng dalawang sundalo noong Mayo 
16 sa isang misengkwentro sa 
pagitan nila at mga pulis sa natu- 
rang barangay. 

Pagdukot. Dinukot ng mga ele- 
mento ng 501st IBde ng AFP sina 
Cedrick Casaño at Patricia Nicole 
Cierva, mga organisador ng magsa- 
saka at kabataan, sa Barangay Ca- 
biraoan, Gonzaga, Cagayan noon 
Mayo 18. Matapos ang mahigit kala- 
hating buwan ng sikretong deten- 
syon at sikolohikal na tortyur, ipin- 
resenta silang mga "sumurender na 
mandirigma” noong Hunyo 2 sa Ba- 
rangay Bangag, Lal-lo. 

Si Cierva ay dating lider-estud- 
yante sa University of the Philippi- 
nes-Manila at dating upisyal ng 
mga konseho ng mag-aaral sa 
buong UP system. Si Casano ay 
dating estudyante ng Polytechnic 
University of the Philippines. [Ab] 

Mapangwasak na epekto ng pambobomba 
ng AFP sa kalikasan at mga komunidad 


H indi maitanggi ang mapangwasak na epekto ng walang habas na pambo- 
bomba at panganganyon ng Armed Forces of the Philippines sa kalika- 


san at mga sibilyang komunidad. 


Kabilang dito ang pisikal na pin- 
sala sa kapaligiran, mga pagbabago 
sa kalupaan at pagkasira ng habitat 
o pamumuhay ng wildlife, polusyon 
sa hangin at tubig, ingay, pag-aam- 
bag sa greenhouse gas emissions na 
sanhi ng pag-init ng planeta. Pagka- 
wasak naman ng mga tahanan, sa- 
kahan, at peligro sa buhay ang ilan 
sa idinudulot nito sa mga sibilyang 
komunidad at matataong lugar. Iti- 
nutulak nito ang paglikas ng mga 
residente sa kanilang mga komuni- 
dad at tungo sa mga siksikan at 
walang katiyakang mga sentro ng 
ebakwasyon. 

Sa isang porum na pinanguna- 
han ng grupong Kalikasan People's 
Network for the Environment (Kali- 
kasan PNE) noong Mayo 24, tinala- 
kay ng mga aktibistang pangkalika- 
san ang mga partikular na epekto 
nito sa ilang susing biodiversity area 
sa bansa. 

Sa ulat ng grupo, di bababa sa 
pitong pangunahing biodiversity 
area at mga reserbang kagubatan 
ang isinapanganib ng pambobomba 
at panganganyon ng AFP mula Hun- 
yo 2022 hanggang sa kasalukuyan. 
Sa kabuuan, di bababa sa 62 ende- 
mic species at mahigit kalahating 
milyong ektarya ng susing biodiver- 


sity area ang apektado sa panahong 
ito. Saklaw ng ulat ng grupo ang 
mga bundok at kagubatan ng Bukid- 
non, Cagayan, Kalinga, Occidental 
Mindoro, Oriental Mindoro, Negros 
Occidental at Negros Oriental. 

Dagdag dito ang pagbagsak ng 
AFP ng dalawang bomba gamit ang 
isang drone sa Mt. Katarugan sa 
Barangay Lobo, Cantilan, Surigao 
del Sur noong Mayo 11. Sa lugar na 
ito matatagpuan ang kagubatang 
Cabitoonan, na naglalaman ng di 
bababa sa 23 species ng endange- 
red na puno. 

Tinalakay din sa porum ang 
pinsalang dala ng pambobomba at 
panganganyon na isinasagawa sa 
mga war game sa pagitan ng US at 
Pilipinas. Sa unang hati ng taon, 
tatlong war game na ang inilunsad 
sa soberanong teritoryo ng Pilipi- 
nas na nagsagawa ng live-fire 
exercises o pagpapasabog ng iba't 
ibang klaseng bomba na nagsasa- 
panganib sa ekosistema sa kaguba- 
tan at karagatan. Kabilang dito ang 
Balikatan exercises noong Abril 11- 
18, na sinundan ng Kasangga 
exercises kasama ang Australia at 
ng kasisimula lamang na naval 
drills sa Bataan kasama ang US at 


Di maipananauli na pinsala 
Mula 2017 hanggang 2022, 
umaabot sa mahigit 591 ang inihu- 
log na bomba ng AFP, 589 bomba 
mula sa panganganyon at 74 rounds 
ng pang-iistraping. Naitala ang mga 
insidente sa mga bundok at kaguba- 
tan ng Bukidnon, Cagayan, Kalinga, 
Samar, Panay at sa mga prubinsya 
ng Mindoro, Negros, Surigao, Agu- 
san, Davao, Cotabato, Lanao at 
Maguindanao. Marami sa mga insi- 
denteng ito ay hindi naisisiwalat sa 
publiko. Sa ilang inaamin ng AFP, 
inilalarawan ang mga pambobomba 
bilang "close air support" gayong 
mas madalas na nauuna ang mga 
ito sa kanilang tropa sa kalupaan. 
Isa sa mga kaso ang mapamin- 
salang pambobomba sa Saldab 
Complex noong Nobyembre 2, 2021, 
kung saan kumalat ang apoy sa tuk- 
tok ng isang bundok sa Gabunan, 
Barangay Dumalaguing, Impasug- 
ong, Bukidnon. Ang kagubatan dito 
ay malaon nang ipinadedeklarang 
protektado dahil kanugnog ito ng 
protektadong Mt. Kitanglad Range. 
Nagsisilbi itong karugtong na habi- 
tat ng endemic na species ng mga 
ibon, kabilang ng Philippine eagle. 
Sa Panay, nag-iwan ng malala- 
king crater ang bombang inihulog ng 
militar noong Disyembre 2021. Ang 
mga butas sa lupa na malapit sa mga 
sakahan ay may lapad na 20 talam- 
pakan at lalim na 15 talampakan. 
Nagdulot ng troma ang pambobom- 
bang sinabayan ng panganganyon. 
Pinakabrutal at pinakamalawak 
na kampanyang pambobomba ang 
pag-atake ng AFP sa Marawi City 
noong 2017. Mahigit 1,000 katao ang 
naiulat na nasawi, at tinatayang aa- 
bot sa P17 bilyon ang halaga ng nasi- 
rang ari-arian at imprastruktura. 
Hanggang ngayon, hindi pa rin na- 
kauuwi ang mahigit 80,300 katao o 
16,070 pamilya na nagsisiksikan sa 
mga evacuation center. Tinatayang 
umabot sa P5 bilyon ang winaldas ng 
gubyerno para pulbusin ang syudad. 8 

Manggagawang may laban: 


Pagtatanggol 


ng unyon kontra 


pambubuwag 
ng Wyeth 


O 64 taon na pag-iral ng unyon sa Wyeth, iba't ibang 
pakana ang ginawa ng kapitalista para bawiin ang nai- 
pagtagumpay nang mga benepisyo ng mga manggagawa. 
Naging isa sa modelo ang Wyeth Philippines Progressive 
Workers’ Union (WPPWU) sa mga manggagawa sa bansa 
dahil sa inabot ng paglaban nito para sa dagdag-sahod, be- 
nepisyo at regularisasyon. Sa katunayan, bago ang tangga- 

lan noong Mayo 18 sa 140 na manggagawa, naipaglaban pa 
nito na gawing regular ang 30 manggagawang kontraktwal. 


Ayon kay Debie Faigmani, pa- 
ngulo ng WPPWU, malaon nang 
umugong ang balita na magkakaro- 
on ng tanggalan sa pagawaan kaya 
humiling sila ng pakikipag-usap sa 
kumpanya. Hindi sila hinarap ng 
maneydsment at sa halip, isinara 
ang pagawaan noong Mayo 15-17 
para di umano sa "extensive clea- 
ning." Nang pumasok sila noong 
Mayo 18, hinarang sila sa tarangka- 
han, hindi pinapasok, at kinausap 
na lamang nang igiit ng unyon na 
harapin sila. Dito lamang ipinabatid 
ng maneydsment ang pagtatangggal 
sa 140 manggagawa. Sa mga ito, 
125 ang rank-and-file (kabilang ang 
10 upisyal ng unyon), 14 ang super- 
bisor at isang manedyer. 


Pagbili ng Nestle at serye 
ng mga iligal na tanggalan 

Ang Wyeth Nutrition Inc. Phi- 
lippines ay isang kumpanyang gu- 
magawa ng gatas pangsanggol at 
bata gaya ng Bonakid, Promil, Bona- 
mil at 526. Nagsimula ang Wyeth 
Philippines noong 1964 sa Makati 
City bilang unang plantang pangga- 
tas sa Pilipinas. Pagdating ng 1992, 
inilipat ang pabrika nito sa Canlu- 
bang, Laguna para mamaksimisa ng 
kapitalista ang patakaran tulad ng 
kontraktwalisasyon na inilatag ng 
Herrera Law at Wage Rationalizati- 
on na nagtatakda ng mas mababang 

minimum na sa- 
hod sa Region IV. | 

Naganap 
ang malawa- 
kang tangga- 
lan nang bilhin ng kumpan- 
yang Amerikano na Pfizer ang 
Wyeth Nutrition noong 2009. Uma- 
bot sa halos 7,000 manggagawa ang 
tinanggal sa iba't ibang pabrika ng 
Pfizer at Wyeth sa buong daigdig. Si- 
nalubong ito ng higit sa 20 piket pro- 
testa ng WPPWU para matiyak ang 
pananatili ng mga manggagawa sa 
kumpanya at ipagtanggol ang nauna 
nang mga tagumpay ng unyon. 

Taong 2012, binili ng Nestle sa 
Pfizer ang buong Nutrition Division 
nito sa halagang 511.85 bilyon. Ti- 
nagurian itong pinakamalaking pag- 
bili ng Nestlé sa isang kumpanya sa 
kasaysayan nito. Sa pagbili nito sa 
kumpanya, nakopo ng Nestlé ang 
85% bahagi ng merkado sa gatas 
pambata na hawak ng Wyeth. Sa 
China, halimbawa, 4% lamang ang 
bahagi ng Nestlé sa bentahan ng 
gatas pangsanggol kumpara sa 8% 
bahagi ng Pfizer. Pangalawa ngayon 
ang China sa pinakamalaking mer- 
kado ng Nestle sa buong mundo, at 
pampito naman ang Pilipinas. 

Sa gitna ng krisis sa ekonomya 
dahil sa malawakang lockdown, na- 
kapanatili pa rin bilang isa sa pina- 
kamalalaking korporasyon ang 

Nestlé sa Pilipinas noong 2021. 
Mayroon itong P134.2 bilyon na 
pangkabuuang rebenyu at P133.9 
netong benta. Lumaki pa ang kita 
nito noong 2022 tungong P164.4 
bilyon. 


Tanggalan bilang pakana sa pag- 
buwag sa unyon 

Ikatlo na ang tanggalang naga- 
nap noong Mayo 18 sa malakihang 
tanggalan na hinarap ng mga 
manggagawa mula nang nabili ng 
Nestlé ang kumpanya. Noong 2014, 
tinanggal ang 87 manggagawang 
kontraktwal kahit nasa abereyds na 
walong taon na silang nagtatraba- 
ho sa kumpanya. Noong 2021, 21 
regular na manggagawa naman ang 
tinanggal ng kumpanya. 

“Kilala na namin ang Nestlé na 
lumalabag sa mga batas paggawa, 
hindi tumutupad sa mga kasunduan 
at CBA, marahas na nambubuwag 
ng mga welga, at pumapatay ng li- 
der-manggagawa. Bilyun-bilyon ang 
kita nito bawat taon, pero dahil sa 
pagkagahaman ay handa silang 

Ibalik sa trabaho ang Wyeth-Nestle 145! 


SUNUD-SUNOD NA PAGKILOS at aktibidad ang isinagawa ng mga manggaga- 
wa ng Wyeth-Nestle at kanilang mga tagasuporta para igiit ang pagbabalik 
ng 140 manggagawa na iligal na tinanggal ng kumpanya noong Mayo 18 at 
limang iba pang manggagawang nauna nang tinanggal. 

Nagprotesta noong Mayo 30 ang mga myembro ng Wyeth Philippines 
Progressive Workers Union (WPPWU) sa harap ng Nestlé Cabuyao Factory 
bago tumungo sa Halang, Calamba, Laguna para sa pagdinig ng National 
Conciliation and Mediation Board ng Calabarzon. Itinaon ang pagkilos sa pa- 
ngatlong pagdinig sa "notice of strike" na inihain ng unyon. Kasama nila sa 
pagkilos ang mga grupo ng kabataan, taong simbahan, ibang unyon at mang- 
gagawa, pederasyon, sentrong unyon, migrante at artista. Kasama sa kani- 
lang panawagan ang pagbabalik sa trabaho ng mga manggagawang una nang 
sinisante noong Abril. 

Samantala, inihain ng Makabayan Bloc ang House Resolution 1067 noong 
Mayo 31 sa kongreso. Layunin nitong imbestigahan ang di makatarungang 
"cost cutting at restructuring strategy" na ginagamit ng Nestlé para bigyang 
katwiran ang malawakang tanggalan. 

Umani ang unyon sa Wyeth ng suporta at pakikiisa mula sa mga katulad 
nitong unyon ng Nestle sa Cagayan de Oro City at Lipa City, Batangas. Noong 
Mayo 26, sumulat ang mga unyong ito sa Nestle para igiit ang pagbabalik sa 
kapwa nilang manggagawa sa trabaho. Iginiit nila sa maneydsment sa Canlu- 
bang na isakatuparan ang ipinagmamalaki ng kumpanya na patakaran ng bu- 
kas na ugnayan at dayalogo para pangalagaan ang mga karapatan ng nagtat- 


rabaho rito. 


Mula sa pahina 5 

magpahamak ng daan-daang mang- 
gagawa at kanilang mga pamilya,” 
pahayag ni Bong Labog, tagapangu- 
lo ng Kilusang Mayo Uno. 

Bantog ang Nestlé sa buong 
daigdig sa mga paglabag sa mga ka- 
rapatan sa paggawa. Sa katunayan, 
dalawang lider-unyon na ang pina- 
tay ng Nestlé sa bansa at marami 
pang iba sa South America. 

Malinaw sa mga manggagawa 
na ang layunin ng mga iligal na 
tanggalan ay ang mabuwag ang un- 
yon. Ayon kay Romy, isa sa mga na- 
tanggal na upisyal ng unyon noong 
2021: "Isang malaking hakbang 
'yan dahil ang gusto nila ay mapala- 
ki ang tubo. Kapag lumiit ang bilang 
ng mga regular at pinalitan ng 
kontraktwal, ang ibig sabihin, mas 
malaki ang tutubuin ng kumpanya 
dahil mas maliit ang sahod ng mga 
kontraktwal kumpara sa mga regu- 
lar." 

(Sa inisyal na pagtataya ng mga 
manggagawa noong 2019, kahit na 
malayong mas mataas ang sinasa- 
hod ng mga manggagawa sa Wyeth 


6 


sa minimum wage sa Region 4-A, 
umaabot pa rin ng 800% ang tantos 
ng pagsasamantala sa kanila. Ang 
tinatanggap nilang arawang sahod 
ay katumbas lamang ng isang oras 
at anim na minutong pagtatrabaho 
sa pagawaan. Ang halaga ng dami 
ng produktong nililikha nila sa nati- 
tirang anim oras at 54 na minuto ay 
kita na ng Wyeth-Nestlé.) 


Mahalagang laban 

Para sa WPPWU, maaaring gi- 
nagawa lamang silang modelo ng 
mga kapitalista para sa mas matin- 
di pang atake sa kilusang paggawa. 
Kaya naman, mahalagang laban ito 
dahil higit sa kabuhayan ng kani- 
lang pamilya ay laban nila ito para 
sa kanilang mga kapwa manggaga- 
wa. 

Dagdag pa ni Faigmani, “hindi 
naman nila kami natakot sa pagta- 
tanggal sa amin sa trabaho, nga- 
yong tinanggal nila kami sa trabaho, 
lalong wala na kaming ibang pwe- 
deng gawin kundi ipaglaban ang 
aming karapatan.” [ab] 


A 


Ibasura ang MIF. Noong Mayo 
31, tinugunan ng protesta ng 
mga progresibong grupo, sa pa- 
ngunguna ng Bagong Alyansang 
Makabayan ang pagraratsada ng 
Maharlika Investment Fund sa 
senado. Isinagawa nila ang 
protesta sa harap ng Bangko 
Sentral ng Pilipinas sa Maynila 
para tutulan ang paggamit ng 
pinaghirapang 
kontribusyon ng mga manggaga- 
wa at kawani sa maanomalyang 
MIF. 


pensyon at 


Takdang welga sa Paperland. 
Naghapag ng notice of strike 
(NoS) ang mga manggagawa ng 
Paperland Inc noong Mayo 26 
matapos ma-deadlock ang nego- 
sasyon para sa collective bargai- 
ning agreement (CBA) nito para 
sa taong 2022-2025. Nagpa- 
syang magwelga ang mga mang- 
gagawa matapos tanggihan ng 
maneydsment ang lahat ng hini- 
hinging dagdag na probisyon sa 
ekonomya at pulitika sa binubu- 
ong CBA. 

Laban sa kwari sa Silay. 
Nagpiket ang mga magsasaka ng 
Silay City noong Mayo 19 sa 
harap ng Provincial Environ- 
ment Management Office (PE- 
MO) sa Bacolod City para ipa- 
nawagan ang pagpapahinto sa 
mga operasyong kwari sa kani- 
lang syudad. Nakipagdayalogo 
rin sila sa mga upisyal ng PE- 
MO na nangakong bibisita at 
iimbestigahan nito ang kwari. 


Ungka, imbestigahan. Nagpiket 
noong Mayo 24 sa harap ng 
Ungka Flyover ang iba't ibang 
progresibong grupo sa pangu- 
nguna ng Bayan-Panay kasama 
ang mga manggagawa, sektor ng 
transportasyon, mga taong sim- 
bahan, at mga 
upang ipanawagan ang imbesti- 
gasyon at pagpapanagot sa likod 
ng palpak at maanomalyang 
konstruksyon ng kalsada. 


propesyunal 

vapaina SALITA 


P1.11T 


ang nadagdag sa 
utang ng Pilipinas 
sa unang taon ng 


rehimeng Marcos 
magtutubo sa Batangas Jr. 


100$ 


empleyado ng Duty 
Free Philippines ang 


sisipain dahil sa iskemang 
ang nakatanggap ng paunang 


P10,000 ayuda mula sa DSWD matapos 
itulak ni Rep. Arlene Brosas ng Gabriela 


"right-sizing" ng estado. 
Sa ngayon ay nasa 
P13.91 trilyon na 
ang kabuuang utang 
ng bansa. 


Ayon sa mga manggagawa, 
nagbabadya ito ng 
pribatisasyon ng kumpanya. 


Women's Party at liderato ng Kongreso. 


Kabilang sila sa mga nawalan ng kabuhayan 
dulot ng pagsasara ng asukarera ng CADPI. 


bilang ng mga 
residenteng 
apektado ng 


104,117 


5100 milyon 


pagdaan ng pautang ng World Bank para buksan ang 
Bagyong Betty 26 lupang ninuno sa Mindanao sa 
sa Pilipinas 


pandarambong ng dayuhan at lokal na 


noong Mayo 31. 


Pinagkunan: NDRRMC 


50MILYON 


katao ang pwersahang pinagtatrabaho 
at itinuturing na mga "modernong alipin." 


Mahigit kalahati sa kanila ay matatagpuan sa 20 
pinakamayayamang bansa. 


Pinagkunan: Walk Free Foundation 


winaldas ng AFP na pondo ng bayan para bumili 
mga helikopter na T129B ATAK na ginagamit sa 
walang pakundangang pang-iistraping at 
pambobomba sa mga sibilyang komunidad. 


ANG BAYAN Hunyo 7, 2023 


mga kumpanya sa ngalan ng kaunlaran. 


#MaharlikalnvestmentScam 


nag-trend sa social media noong 
Mayo 31 habang iniraratsada sa 
Senado ang panukala para sa 
pagbubuo ng maanomalyang 
Maharlika Investment Fund. 


huling nagkaroon ng 
isinabatas na dagdag- 
sahod. 


HUIYO 
989 


Naitulak noon ang 
kongreso na igawad sa 
harap ng malalaking 
pagkilos ng daanlibong 
manggagawa at kanilang 
mga unyon. 


Pagdurusa sa pribatisadong 
transmisyon ng kuryente 


H abang nagdurusa ang mamamayang Pilipino sa palyadong serbisyong 
transmisyon ng kuryente sa ilalim ng National Grid Corporation of the 
Philippines (NGCP), kumikita naman ng malaki ang mga upisyal nito. 


Noong Mayo 8, doble init ang na- 
ranasan ng mga residente ng Metro 
Manila, mga karatig-prubinsya at 
ilang bahagi ng Visayas sa ilang oras 
na malawakang nag-brownout dahil 
pumalpak ang mga grid (sistema ng 
mga kable at linya ng kuryente) ng 
NGCP. Ayon sa kumpanya, nagkulang 
ang suplay ng kuryente dahil pumalya 
ang limang grid nito at bumagal ang 
takbo ng tatlong iba pa. Malaking 
perwisyo ito sa daan-daang libong Pi- 
lipino. Sa Metro Manila pa lamang, 
apektado ang 300,000 konsyumer. 


Kita sa pagdurusa 
ng mamamayan 
Itinayo ang NGCP noong 2009 
para isapribado ang operasyon, 
pagmantine at mga ari-arian ng Na- 
tional Transmission Corporation, 
isang government-owned and 
-controlled corporation. Bahagi ito 
ng Electric Power Industry Reform 
Act (EPIRA) na ipinasa noong 2001. 
Ibinenta ng noo'y rehimeng Ar- 
royo ng NGCP sa konsorsyum na bi- 
nubuo ng Monte Oro Grid Resources 
na kontrolado ngayon ni Henry Sy Jr, 
at Calaca High Power Corpo- 
ration nina Robert Coyiuto % 
Jr. at Pedro Goza. Ang 
40% na sosyo ng NGCP 
ay binili naman ng State 


Grid Corporation of China, kumpan- 
yang pag-aari ng gubyerno ng China. 
Ginawaran ang NGCP ng 25-taong 
konsesyon at 50-taong prangkisa. 
Nagbayad ang konsorsyum ng 53.95 
bilyon sa estado, na mabilis na naba- 
wi sa loob lamang ng apat na taon. 
Pagsapit ng 2015, lampas doble na 
sa orihinal na pamumuhunan ang ki- 
nita ng kumpanya. 

Sa pagdinig sa senado, napag- 
alamang umaabot sa P286 bilyon 
ang kita ng NGCP mula 2009. Ang 
P208 bilyon nito ay ibinigay sa mga 
may hawak ng sosyo ng kumpanya, 
at hindi ibinalik para paunlarin ang 
imprastruktura ng transmisyon. Lu- 
maki ang kita ng kumpanya dahil sa 
taas ng singil nito sa serbisyo. 

Kamakailan, iniulat ng Energy Re- 
gulatory Commission ang pagkaantala 
ng 72 proyekto ng NGCP para sa pag- 
papaunlad ng serbisyo, kabilang ang 
33 nasa Luzon, 19 sa Visayas, at 14 
sa Mindanao. Liban dito, anim sa 16 
na mga proyektong pang-enerhiya na 
tinukoy nito bilang may "pambansang 
kahalagahan" ang hindi natapos ng 
korporasyon. Sa kabila nito, bahagi na 
ang naturang mga imprastruktura sa 
kinukolekta ng NGCP sa "transmission 
charge" simula 2020 at sinisingil sa 
mga konsyumer. 


kuryente 

Isa lamang 
ang transmi- 
syon sa priba- 
tisadong ba- 


hagi ng sektor ng kuryente. Sa ilalim 
ng EPIRA, malaking bahagi ng serbisyo 
ng kuryente, mula produksyon, 
transmisyon hanggang distribusyon 
ang hawak ng mga pribadong negosyo. 

Sa sub-sektor ng produksyon ng 
kuryente, namamayagpag ang kum- 
panyang San Miguel Corporation, 
na pag-aari ni Ramong Ang. Hawak 
ng kumpanya ang 20.76% ng sub- 
sektor kasunod ang Aboitiz Power 
Corporation ng pamilyang Aboitiz 
na may 17.67% at FirstGen Power 
Corporation ni Federico R. Lopez na 
may 14.12% kontrol sa merkado. 

Noong 2022, nakapagtala ang San 
Miguel Global Power Holdings Corp, 
subsidyaryo ng SMC sa kuryente, ng 
netong kita na P3.1 bilyon. Samantala, 
naitala ng APC ang 32% na paglaki ng 
netong kita nito tungong P27.5 bilyon. 

Dominado naman ng Manila 
Electric Company (Meralco), pag- 
aari ni Manny V. Pangilinan at pa- 
milyang Lopez, ang sub-sektor ng 
distribusyon ng kuryente. Noong 
2022, lumaki nang 21946 ang netong 
kita ng kumpanya mula P23.5 bil- 
yong tungong P28.4 bilyon. Kinoko- 
po ng kumpanya ang halos 6.5 mil- 
yong kostumer sa buong bansa ha- 
bang mayroong mga pribadong 
kumpanyang kumokontrol sa distri- 
busyon sa ibang mga rehiyon. 

Nang isabatas ang EPIRA, ipi- 
nangako nito ang pagkakaloob ng 
mura at maaasahang kuryente. 
Matapos ang higit dalawang dekada 
paglipas, tumataas ang singil at 
palpak ang serbisyo sa kuryente. 

Kung ikukumpara noong 2001, 
lumaki nang halos 200% ang singil 
sa kuryente na P5.76 kada kWh tu- 
ngong P11.4929 kada kWh ngayong 
Mayo 2023. Sa huling tala noong 
Disyembre 2021, kabilang ang Pili- 
pinas sa pinakamataas ang singil sa 
kuryente sa Southeast Asia. Sa da- 
tos noong 2022, mas mataas din 
ang singil dito (50.173 kada kWh) 
kumpara sa pandaigdigang abe- 
reyds na 50.168 kada kWh. [29] 


Hunyo 7, 2023 ANG BAYAN 


Matrikula sa kolehiyo, 
pataas nang pataas 


Puneao mula 296 hanggang 1096 ang 
tantos ng pagtaas sa matrikula at 
iba pang bayarin (Tuition and Other Fees 
Increase o TOFI) sa mga isinampang pe- 
tisyon ng mga pribadong pamantasan at 
unibersidad sa Commission on Higher 
Education (CHEd) para sa taong 2023- 
2024. Kung aaprubahan, papatong ito sa 
dati nang mabigat na pasanin ng mga es- 


tudyante at magulang. 


Nasa abereyds na P130,000 ang 
kinakailangan kada taon para ma- 
kapagpaaral ng isang estudyante sa 
kolehiyo. Hindi magkakasya, kahit 
igugol dito, ang buong taong kinikita 
(P120,000) ng karaniwang mangga- 
gawang sumasahod ng minimum. 
May mga tayang umaabot sa P2 
milyon ang kailangang gastusin para 
makatapos sa isang 4-taong kur- 
song pangkolehiyo sa mayor na mga 
unibersidad ng bansa. 

Malaking bahagi ng gastos sa 
edukasyon ang bayad sa matrikula, 
na walang awat na tumataas sa na- 
karaang mga taon. Noong akademi- 
kong taon 2017-2018, nagpatupad 
ng taas-matrikula sa 262 eskwela- 
han at nagtaas ng singil sa iba pang 
mga bayarin sa 235 institusyon. Ang 
abereyds noong taong iyon ay 6.69% 
o P86.68 kada yunit na pagtaas. Ka- 
hit noong kasagsagan ng pandemya 
(2021-2022), 56 na eskwelahan ang 
pinahintulutan ng CHEd na magtaas 
ng matrikula (tinatayang nasa 4.74% 
o P29.15 kada yunit) at ibang baya- 
rin (10.61% o P50.51). 

Karaniwang idinadahilan ng 
mga pamantasan sa pagtataas ay 
ang pangkabuuang pagtaas ng pre- 
syo ng mga bilihin at para sa sahod 
ng guro at ibang empleyado. Ngunit 
ang katotohanan, itinataas ang 
matrikula at iba pang bayarin sa 
ngalan ng kita. 

Noong Mayo 30, halimbawa, idi- 
neklara ng Centro Escolar University 
na sumirit nang 64% ang netong kita 
nito mula P116 milyon tungong P332 
milyon mula Pebrero 2022 hanggang 

Pebrero ngayong taon. Ang kitang 
ito ay ipamamahagi ng unibersidad 
sa mga shareholder (may sosyo) nito 
sa anyo ng dibidendo. Ipinagmama- 
laki ng eskwelahan na ang kita ay 
mula sa pagtaas ng matrikula at 
ibang bayarin, na umaabot nang 
P120,000 kada semestre. Nagpeti- 
syon ang CEU ng 4% na pagtaas ng 
matrikula para sa 2023. 

Tumaas din nang 55.724 ang 
netong kita ng Far Eastern Univer- 
sity noong 2022 tungong P1.538 bil- 
yon. Sa kabila nito, nagpetisyon ito 
para sa 4% na pagtaas ng matrikula 
para sa taong 2023. Ang FEU ay pi- 
namumunuan ni Aurelio Montinola 
III, isang negosyanteng dating hepe 
ng Bank of the Philippine Islands. 

Dulot ng napakatataas na gas- 
tos sa edukasyon, lalong nalimita 
ang akses ng kabataan sa eduka- 
syon. Naitala ng World Bank noong 
2021 na sa bawat 10 kabataang pu- 
mapasok sa elementarya, isa lamang 
ang nakapagtatapos ng kolehiyo. 

Bilang tugon, nagprotesta ang 
daan-daang estudyante noong Ab- 
ril 28 sa CHEd upang pigilan ang 
pagtaas ng matrikula't ibang baya- 
rin. Sa ilalim ng bandila ng Rise for 
Education (R4E), alyansa ng mga 
mag-aaral na nakikibaka para sa 
kanilang karapatan sa edukasyon, 
kinundena nila ang pagkaganid sa 
tubo ng mga kapitalista sa sektor 
ng edukasyon at ang CHEd bilang 
“business partner” ng mga ito. 

Taas-singil sa pampublikong 
pamantasan 

Sa pagtatapos ng moratoryum 
sa TOFI sa mga pampublikong pa- 


mantasan, pahihintulutan nang 
muli ng gubyerno ang mga state 
universities and colleges (SUCs) at 
local universities and colleges 
(LUCs) na magtaas ng mga singilin. 
Ibig sabihin, mangangailangan ito 
ng dagdag-pondo mula sa gubyer- 
no para saklawin ang dagdag singi- 
lin sa mga estudyante sa bisa ng 
Free Tuition Act. 

Dahil salat sa pondo ang eduka- 
syon, itutulak ng gubyerno ang mga 
pampublikong pamantasan sa landas 
ng pribatisasyon at pagpapatupad 
ng "income generating schemes" tu- 
lad ng socialized tuition at pagpapa- 
gamit ng mga lupa nito sa pribadong 
negosyo. Hindi rin malayong baba- 
wasan at magiging limitado ang pa- 
hihintulutang makapasok sa mga 
pampublikong pamantasan para 
umangkop sa lumiliit na badyet. 

Ang pagpapabaya ng estado sa 
edukasyon ay gumagatong sa ma- 
lawakang galit ng mga kabataan sa 
buong bansa at nagtutulak sa kani- 
la sa landas ng sama-samang pag- 
kilos para ipagtanggol ang kanilang 
karapatan sa edukasyon. Nakatuon 
ang kanilang galit sa rehimeng 
Marcos na ngayo'y pangunahing 
sagka sa pagsulong ng tunay na 
pambansa, syentipiko, at makama- 
sang edukasyon para salahat. W 

G7 sa Hiroshima, pang-uudyok ng gera 


sa Asia-Pacific 


Cpinalubon ng protesta sa 
pangunguna ng Internatio- 


nal People's Front, International 
League of Peoples’ Struggle at 
iba pang alyado nitong mga gru- 
po ang naganap na pagpupulong 
ng mga lider ng mga bansa sa 
ilalim ng Group of 7 (G7) noong 
Mayo 19 hanggang Mayo 20 sa 
Hiroshima, Japan. 


Isang porum ang inilunsad ng 
mga anti-imperyalistang organisa- 
syon sa Kyoto, Japan noong Mayo 
18. Doo'y inilantad ang pagmama- 
niobra ng US at iba pang malala- 
king bansa para paigtingin ang ge- 
rang proxy laban sa Russia at tutu- 
lan ang pinabibilis na militarisa- 
syon ng Asia-Pacific para udyukan 
ang China. 

Panawagan ng mga grupo na 
paigtingin ang pagtakwil sa G7 bi- 
lang isa sa instrumentong may ma- 
laking papel sa estratehiya ng im- 
peryalistang US na mag-udyok ng 
gera sa iba't ibang bahagi ng daig- 
dig. Isinasagawa ito ng US sa pa- 
mamagitan ng pagtatayo at pagpa- 
palawak ng mga base militar, pag- 
paparami ng armas nukleyar, at 
pagpapatibay ng mga di pantay na 
mga kasunduan sa seguridad. 

Ang G7 ay pinangungunahan ng 
US at binubuo ng malalaking kapita- 
listang bansa gaya ng United King- 
dom, Canada, France, Germany, 

Italy at Japan. Isinasagawa ang 
taunang pulong nito para konsolida- 
hin ang maka-US na bloke ng mga 
imperyalistang bansa at buuin ang 
mga patakaran para pahigpitin ang 
kontrol sa pulitika, ekonomya at 
militar sa kani-kanilang mga mala- 
kolonya. 


Militaristang adyenda 

Pangunahin sa adyenda ng gi- 
nanap na pulong ng G7 ang proxy ng 
US laban sa Russia sa Ukraine at 
pang-uudyok ng gera sa China. 

Sa Ukraine, krusyal ang ayudang 
militar at pinansyal ng G7 para pa- 
tagalin ang gera sa kapinsalaan hin- 
di lamang ng mamamayang Ukraini- 
an kundi ng mamamayan ng ka- 
ni-kanilang mga bansa. Sa kabila ng 
sumisirit na pandaigdigang impla- 
syon at mga hiyaw para sa subsidyo 
at dagdag-sahod ng kanilang mga 
manggagawa, nagawa pa ng mga 
presidente ng G7 na maglaan ng 
5115 bilyong ayuda para sa Ukraine 


2 tropa ng 91st IB, napatay sa isnayping ng BHB-Aurora 


DALAWANG TROPA NG 91st IB ang napatay sa operasyong isnayp ng 
Bagong Hukbong Bayan (BHB)-Aurora noong Hunyo 3, bandang alas-9 ng 
umaga sa ilog ng Diamuloc sa Barangay Punglo, Maria Aurora, Aurora. Sa 
maagap na pag-uulat ng masa na may operasyong kombat ang militar, 
agad nakapusisyon ang mga Pulang mandirigma at napatamaan ang nag- 


o0perasyong mga tropa. 


Ayon sa yunit ng BHB, "ang masa rin ang susi para maaral ng mga 
kasama ang kalupaan at posibleng ruta ng operasyon. Patunay ito sa wa- 
lang maliw na pagmamahal at pagtataguyod ng masa sa hukbong bayan." 

Dahil sa kabiguan, walang pakundangang nagpaputok at nagpasabog 
ang militar sa lugar matapos ang insidente. 


10 


GC 


A, 


a N Me 
- IT A Z] 


VNG 
EN | VSN 
ANNT 


upang ipagpatuloy ang gera. 

Isinagawa ang pagpupulong ng 
G7 sa balangkas ng tuluy-tuloy na 
paghahanda ng US ng teatro ng dig- 
ma sa Asia kontra China. Bahagi nito 
ang aktibong pagpupusisyon ng US 
ng mga tropa at armas at inilalatag 
ang sistema ng mga misayl sa tina- 
gurian nitong “First Island Chain.” 

Ang pagdaraos ng pulong ng G7 
sa Hiroshima ay pagsuhay sa papel 
ng Japan sa tumitinding militarismo 
sa rehiyon. Tulad ng US, ginagamit 
nito ang “banta” ng China at North 
Korea para palakasin ang sariling 
kapangyarihang militar. Kamakailan, 
dinoble nito ang badyet sa depensa 
para magparami ng armas at pala- 
kasin ang armadong hukbo, taliwas 
sa pagbabawal ng konstitusyon nito. 
Nagtutulak ito ng mga kasunduang 
militar sa iba't ibang bansa sa Asia 
para sa pagdeploy ng tropa at ar- 
mas. Kabilang dito ang pagtutulak 
ng sariling Visiting Forces Agree- 
ment para sa paglabas-masok ng 
mga tropa nito sa Pilipinas. 

Para idiin ang China, iginiit ng 
G7 na "walang batayang ligal" ang 
malawak na pag-aangkin ng China 
sa South China Sea at itinulak ang 
pagkilala sa UNCLOS at desisyon ng 
Arbitral Tribunal noong Hulyo 12, 
2016 na pabor sa Pilipinas. Tinutu- 
lan nito ang militarisasyon ng China 
sa rehiyon, pero walang binanggit 
kaugnay sa papalaking presensyang 
militar ng US sa anyo ng paglalayag 
ng mga barko de gera, at paglulun- 
sad ng mga war game kasama ang 
mga alyado nitong bansa. [a8] 

